钦定古今图书集成/明伦汇编/氏族典/第230卷 > 杨由义
## 钦定古今图书集成/明伦汇编/氏族典/第230卷 > 杨由义

按《万姓统谱》：“由义字宜之，开封人。家世为将。建炎初，
京师失守，父奉直，以军前正将扈从至杭。未几，金复
寇杭，奉直捍敌于外，由义奉母避地盐官，金骑踵至，
母沈于河，由义被执，累日而逸。领漕荐不第，吏部朱
松延请诲其子熹。后以父恩补右阶，监赡军南库。隆
兴初，卢仲贤使金辱命，由义请行，以阁门祗候奉使”
金国，金折之使拜，不屈而归。官至刑部侍郎，转朝奉
大夫。朱熹铭其墓，常曰：“忠义大节，中外称叹。”子九鼎，
以父任帅襄阳，有善政，统领蜀贼，死国事，加赠五官。